ŚRĪ RĀDHIKĀṢṬOTTARAŚATA

NĀMA STOTRAM

108 NAMES OF ŚRĪ RĀDHIKĀ

*verses 1-2:*

*avīkṣyātmeśvarīṁ kācid vṛndāvana maheśvarīm*

*tat padāmbhoja mātraika gatir dāsyati kātarā*

*patitā tat saras tīre*

*rudaty ārta ravākulam*

*tacchrī vaktrekṣaṇāvāptyai*

*nāmānyetāni saṁjagau*

*verse 3:*

*rādhā gāndharvikā goṣṭha-*

*yuvarājaika kāmitā*

*gāndharvārādhikā candra-*

*kāntir mādhava-saṅginī*

*verse 4:*

*dāmodarādvaita sakhī kārtikotkīrtideśvarī*

*mukunda dayitā vṛnda dhammilla maṇi mañjarī*

*verse 5:*

*bhāskaropāsikā vārṣabhānavī vṛṣabhānujā*

*anaṅga mañjarī jyeṣṭhā śrīdāmāvarajottamā*

*verse 6:*

*kīrtidā kanyakā mātṛ sneha pīyūṣa putrikā*

*viśākhā savayāḥ preṣṭha viśākhā jīvitādhikā*

*verse 7:*

*prāṇādvitīya lalitā vṛndāvana vihāriṇī*

*lalitā prāṇa lakṣaika rakṣā v¬ndāvaneśvarī*

*verse 8:*

*vrajendra gṛhiṇī kṛṣṇa prāya sneha niketanam*

*vraja go gopa gopālī jīva mātraika jīvanam*

*verse 9:*

*snehālābhīra rājendra vatsalācyuta pūrvajā*

*govinda praṇayādhāra surabhī sevanotsukā*

*verses 10-11:*

*dhṛta nandīśvara kṣema gamanotkaṇṭhi mānasā*

*svadehādvaitatādṛṣṭi dhaniṣṭhādhyeya darśanā*

*gopendra mahiṣī pākaśālā vedi prakāśikā*

*āyur vardhakarāddhānnā rohiṇī ghrāta mastakā*

*verse 12:*

*subala nyasta sārūpyā subala prīti toṣitā*

*mukharā dṛk sudhā naptrī jaṭilā dṛṣṭi bhīṣitā*

*verse 13:*

*madhumaṅgala narmokti janita smita candrikā*

*paurṇamāsī bahiḥ khelat prāṇa pañjara sārikā*

*verse 14:*

*sva gaṇādvaita jīvātuḥ svīyāhaṅkāra vardhinī*

*svagaṇopendra pādābja sparśa lambhana harṣiṇī*

*verse 15:*

*svīya vṛndāvanodyāna pālikī kṛta vṛndakā*

*jñāta vṛndāṭavī sarva latā taru mṛga dvijā*

*verses 16-17:*

*īṣaccandana saṁghṛṣṭa nava kāśmīra dehabhāḥ*

*javā puṣpa prabhā-hāri paṭṭa cīnāruṇāmbarā*

*caraṇābja tala jyotir aruṇīkṛta bhūtalā*

*hari citta camatkāri cāru nūpura niḥsvanā*

*verses 18-19:*

*kṛṣṇa śrāntihara śroṇī pīṭha valgita ghaṇṭhikā*

*kṛṣṇa sarvasva pīnodyat kucāñcan maṇi mālikā*

*nānā ratnollasacchaṅkha cūḍā cāru bhujadvayā*

*syamantakamaṇi bhrājan maṇibandhātibandhurā*

*verses 20-21:*

*suvarṇa darpaṇa jyotir*

*ullaṅghi mukhamaṇḍalā*

*pakka dāḍima bījābha*

*dantākṛṣṭāghabhicchukā*

*abjarāgādi sṛṣṭābja*

*kalikā karṇa bhūṣaṇā*

*saubhāgya kajjalāṅkākta*

*netra nindita khañjanā*

*verses 22-23:*

*suvṛtta mauktikā mukta nāsikā tila puṣpikā*

*sucāru nava kastūrī tilakāñcita bhālakā*

*divya veṇī vinirdhūta keki piñcha vara stutiḥ*

*netrānta śara vidhvaṁsī kṛta cānurajiddhṛtiḥ*

*verse 24:*

*sphurat kaiśora tāruṇya*

*sandhi bandhura vigrahā*

*mādhavollāsakonmatta*

*pikoru madhura svarā*

*verses 25-26:*

*prāṇāyuta śata preṣṭha*

*mādhavotkīrti lampaṭā*

*kṛṣṇāpāṅga taraṅgodyat*

*smita pīyūṣa budbudā*

*puñjībhūta jagallajjā*

*vaidagdhī digdha vigrahā*

*karuṇā vidravad dehā*

*mūrtiman mādhurī ghaṭā*

*verses 27-28:*

*jagad guṇavatī varga gīyamāna guṇoccayā*

*śacyādi subhagā vṛnda vandyamānoru saubhagā*

*vīṇā vādana saṅgīta rāsa lāsya viśāradā*

*nārada pramukhodgīta jagadānandi sad yaśāḥ*

*verses 29-30:*

*govardhana guhā geha*

*gṛhiṇī kuñja maṇḍanā*

*caṇḍāṁśu-nandinī baddha*

*bhaginī bhāva vibhramā*

*divya kundalatā narma*

*sakhya dāma vibhūṣitā*

*govardhanadharāhlādi*

*śṛṅgāra rasa paṇḍitā*

*verse 31:*

*girīndradhara vakṣaḥ śrīḥ*

*śaṅkhacūḍāri jīvanam*

*gokulendra suta prema*

*kāma bhūpendra pattanam*

*verses 32-33:*

*vṛṣa vidhvaṁsa narmokti sva nirmita sarovarā*

*nija kuṇḍa jalakrīḍā jita saṅkarṣaṇānujā*

*muramardana mattebha vihārāmṛta dīrghikā*

*girīndradhara pārīndra rati yuddhoru siṁhikā*

*verses 34-35:*

*sva tanū saurabhonmattī kṛta mohana mādhavā*

*dormūloccālana krīḍā vyākulī-kṛta keśavā*

*nija kuṇḍa taṭī-kuñja kḷṛpta keli kalodyamā*

*divya malli kulollāsi śayyākalpita vigrahā*

*verses 36-40:*

*kṛṣṇa vāma bhuja nyasta*

*cāru dakṣiṇa gaṇḍakā*

*savya bāhu latābaddha*

*kṛṣṇa dakṣiṇa sadbhujā*

*kṛṣṇa dakṣiṇa cārūru*

*śliṣṭa vāmoru rambhikā*

*girīndradhara dhṛg vakṣo*

*mardi sustana parvatā*

*govindādhara pīyūṣa*

*vāsitādhara pallavā*

*sudhā sañcaya cārūkti*

*śītalīkṛta mādhavā*

*govindodgīrṇa tāmbūla*

*rāga rajyat kapolikā*

*kṛṣṇa sambhoga saphalī*

*kṛta manmatha sambhavā*

*govinda mārjitoddāma*

*rati prasvinna sanmukhā*

*viśākhā vījita krīḍā*

*śrānti nidrālu vigrahā*

*verses 41-42:*

*govinda caraṇa nyasta*

*kāya mānasa jīvanā*

*sva prāṇārbuda nirmañchya*

*hari pāda rajaḥ kaṇā*

*aṇu-mātrācyutādarśa*

*śapyamānātma locanā*

*nitya nūtana govinda*

*vaktra śubhrāṁśu darśanā*

*verses 43-45:*

*niḥsīma hari mādhurya*

*saundaryādy eka bhoginī*

*sāpatnya dhāma muralī*

*mātra bhāgya kaṭākṣiṇī*

*gāḍha buddhi bala krīḍā*

*jita vaṁśī vikarṣiṇī*

*narmokti candrikotphulla*

*kṛṣṇa kāmābdhi vardhinī*

*vraja candrendriya grāma*

*viśrāma vidhu-śālikā*

*kṛṣṇa sarvendriyonmādi*

*rādhety akṣara yugmakā*

*verses 46-47:*

*idaṁ śrī rādhikā nāmnām*

*aṣṭottara śatojjvalam*

*śrī rādhālambhakaṁ nāma*

*stotraṁ cāru rasāyanam*

*yo'dhite parama prītyā*

*dīnaḥ kātara mānasaḥ*

*sa nāthām acirenaiva*

*sanāthām īkṣate dhruvam*

*Thus ends Śrīla Raghunātha Dāsa Gosvāmī's*

*"Śrī Rādhikāṣṭottara-śata nāma stotram"*